b'\n_START_ARTICLE_\nUML metamodelis\n_START_SECTION_\nUML elementai\n_START_PARAGRAPH_\nVisi UML fundamental\xc5\xabs modeliavimo konceptai yra apibr\xc4\x97\xc5\xbeti kaip elementai UML specifikacijoje (Object Management Group (2003)). Viskas, nuo konkre\xc4\x8di\xc5\xb3 kalbos konstrukcij\xc5\xb3, toki\xc5\xb3 kaip klas\xc4\x97 iki abstrak\xc4\x8di\xc5\xb3 koncept\xc5\xb3, toki\xc5\xb3 kaip panaudojimo atvejai, yra minima kaip elementai. Tegu, mes norime apra\xc5\xa1yti klas\xc4\x99 Car (automobilis), kuris turi ry\xc5\xa1ius pavaizduotus 1 pav.. Klas\xc4\x97 Car yra kaip specializacija klas\xc4\x97s Vehicle ir yra susijusi su klase Tire. Kiekvienam klas\xc4\x97s Car objektui ry\xc5\xa1yje dalyvauja keturios Tire._NEWLINE_Kiekviena klase 1 pav. laikoma UML elementu. Specializacijos/generalizacijos s\xc4\x85ry\xc5\xa1ys (angl. Specialization/generalization) tarp Vehicle ir Car, ir ry\xc5\xa1ys tarp Car ir Tire yra taip pat laikomi elementais. Netgi galai, kuriais ry\xc5\xa1iai prijungiami prie klasi\xc5\xb3 yra laikomi atskirais elementais. Visi \xc5\xa1ie elementai yra dalis UML semantinio modelio. 2 pav. vaizduoja elementus i\xc5\xa1 UML semantinio modelio, kurie yra naudojami apra\xc5\xa1yti pateikt\xc4\x85 pavyzdin\xc4\xaf projekt\xc4\x85. UML semantinis modelis yra standartizacijos pastang\xc5\xb3 rezultatas, kad formaliai apibr\xc4\x97\xc5\xbeti objekt\xc5\xb3 analiz\xc4\x97s ir k\xc5\xabrimo (OA&D) modeli\xc5\xb3 semantik\xc4\x85. UML semantinio modelio ribose konceptai tokie kaip objektai ir klas\xc4\x97s turi tikslias reik\xc5\xa1mes. Kiekvieno elemento tipo tiksli semantika yra apibr\xc4\x97\xc5\xbeta UML specifikacija.\n_START_SECTION_\nUML elementai vaizduojami metamodelyje\n_START_PARAGRAPH_\n\xc5\xa0io modelio sudedamosios yra UML elementai, kurie gali b\xc5\xabti naudojami apra\xc5\xa1yti projektus tokius kaip 1pav.._NEWLINE_Kiekvienas UML elementas yra vaizduojamas 2 pav. kaip objektas. Yra keli element\xc5\xb3 tipai; vienas elemento tipas kiekvienam atskiram modeliuojamam konceptui. Elementai apra\xc5\xa1antys pavyzdin\xc4\xaf projekt\xc4\x85 turi tipus, kad pavaizduoti klas\xc4\x99, apibendrinimus, ry\xc5\xa1ius ir ry\xc5\xa1i\xc5\xb3 galus. Tik tam tikras element\xc5\xb3 i\xc5\xa1d\xc4\x97stymas turi prasm\xc4\x99. Pavyzd\xc5\xbeiui, ry\xc5\xa1io (angl. Association) elementas, kuris tur\xc4\x97t\xc5\xb3 susijungim\xc4\x85 su apibendrinimo (angl. Generalization) elementu, b\xc5\xabt\xc5\xb3 beprasmi\xc5\xa1kas. Ta\xc4\x8diau, ry\xc5\xa1io objektas 2 pav., kuris turi susijungim\xc4\x85 su objektu ry\xc5\xa1io galas (angl. Association End), s\xc4\x97kmingai vaizduoja s\xc4\x85ry\xc5\xa1io, tarp cars ir tires, semantik\xc4\x85 pavyzdiniame projekte. Elemento objektai gali tur\xc4\x97ti skirtingus atributus priklausomai nuo j\xc5\xb3 tip\xc5\xb3. Pavyzd\xc5\xbeiui, ry\xc5\xa1io galo elementai turi atributus, kurie vaizduoja daugyb\xc4\x99 ry\xc5\xa1io klasifikatori\xc5\xb3._NEWLINE_UML semantinis modelis leid\xc5\xbeia mums vaizduoti kiekvien\xc4\x85 UML element\xc4\x85 kaip objekt\xc4\x85. Jis apibr\xc4\x97\xc5\xbeia kokius atributus gali tur\xc4\x97ti elemento objektas ir kokie s\xc4\x85ry\xc5\xa1iai gali egzistuoti tarp elemento objekt\xc5\xb3. Programin\xc4\x97s \xc4\xafrangos projektas pavaizduotas unifikuota modeliavimo kalba apra\xc5\xa1o programin\xc4\x97s sistemos model\xc4\xaf. UML semantinis modelis yra naudojamas vaizduoti programin\xc4\x97s sistemos apra\xc5\xa1ym\xc4\x85. Tod\xc4\x97l UML semantika yra modelis skirtas apra\xc5\xa1yti modelius. Tod\xc4\x97l UML semantinis modelis yra da\xc5\xbenai minimas kaip UML metamodelis. Metamodelis yra kalba skirta apra\xc5\xa1yti modelius. 3 pav. vaizduoja dal\xc4\xaf UML metamodelio naudojamo 2 pav., kad pavaizduoti projekt\xc4\x85 1 pav.. Pilnas UML semantinis modelis yra apra\xc5\xa1ytas detaliai OMG Unified Modeling Language Specification specifikacijoje (Object Management Group (2003)), UML Semantika skyriuje. \xc4\x8cia apra\xc5\xa1yta meta modelio semantika yra CASE \xc4\xafrankio lygio. 3 pav. Element, ModelElement, Namespace, GeneralizableElement ir t. t. yra visi UML metamodelio klas\xc4\x97mis. Tokios klas\xc4\x97s yra da\xc5\xbenai minimos kaip meta klas\xc4\x97s. Bet koks projektas i\xc5\xa1reik\xc5\xa1tas UML gali b\xc5\xabti i\xc5\xa1reik\xc5\xa1tas \xc5\xa1i\xc5\xb3 klasi\xc5\xb3 pavyzd\xc5\xbeiais, j\xc5\xb3 savyb\xc4\x97mis ir ry\xc5\xa1iais tarp j\xc5\xb3.'